techiaith/cofnodycynulliad_en-cy huggingface dataset:
English: The Senedd's education and youth engagement team engages with schools from across Wales to increase understanding of the Senedd's work. Since April 2021, over 5,000 young people and education professionals have engaged in our education sessions, which, due to the pandemic, have taken place predominantly online. Over the past year, our engagement work with young people has focused on raising awareness of the Senedd election in May and encouraging young people to stand in the upcoming Welsh Youth Parliament election in November this year. Fifty-six young people from the North Wales region have nominated themselves for the Welsh Youth Parliament election.
Welsh: Mae tîm addysg ac ymgysylltu â phobl ifanc y Senedd yn cysylltu ag ysgolion ledled Cymru i gynyddu dealltwriaeth o waith y Senedd. Ers mis Ebrill 2021, mae dros 5,000 o bobl ifanc a gweithwyr addysg wedi cymryd rhan yn ein sesiynau addysg, sydd, oherwydd y pandemig, wedi cael eu cynnal ar-lein yn bennaf. Dros y flwyddyn ddiwethaf, mae ein gwaith ymgysylltu â phobl ifanc wedi canolbwyntio ar godi ymwybyddiaeth o etholiad y Senedd ym mis Mai ac annog pobl ifanc i sefyll yn etholiad Senedd Ieuenctid Cymru ym mis Tachwedd eleni. Mae 56 o bobl ifanc o ranbarth y gogledd wedi enwebu eu hunain ar gyfer etholiad Senedd Ieuenctid Cymru.
English: Thank you for that answer. I have thoroughly enjoyed meeting schools across north Wales virtually and hearing the issues that are important to them. I have been contacted by the parent of a child in Ysgol Bryn Coch in Mold, who is disappointed that the child will be unable to visit the Senedd for an education visit in person during a school trip to Cardiff. I believe they fit it in with visits to other establishments as well in south Wales around here, so it's a really good trip to come from north Wales to south Wales. So, I think it's a real shame, and we should encourage children to be involved in our democracy from a young age, so it would be great if they could come and visit in person for that education visit. So, can I ask whether the Commission has plans to reopen the Senedd estate for education visits in person? Thank you.
Welsh: Diolch am yr ateb hwnnw. Rwyf wedi mwynhau cyfarfod ag ysgolion ar draws gogledd Cymru yn rhithwir a chlywed am y pethau sy'n bwysig iddynt. Mae rhiant plentyn yn Ysgol Bryn Coch yn yr Wyddgrug wedi cysylltu â mi, yn datgan ei siom na fydd eu plentyn yn gallu ymweld â'r Senedd ar ymweliad addysg yn y cnawd yn ystod taith ysgol i Gaerdydd. Credaf eu bod yn ei gynnwys gydag ymweliadau â sefydliadau eraill yn ne Cymru, felly mae'n daith dda iawn i ddod o ogledd Cymru i dde Cymru. Felly, credaf ei bod yn drueni mawr, a dylem annog plant i fod yn rhan o'n democratiaeth o oedran ifanc, felly byddai'n wych pe gallent ddod ar ymweliad addysg yn y cnawd. Felly, a gaf fi ofyn a oes gan y Comisiwn gynlluniau i ailagor ystad y Senedd ar gyfer ymweliadau addysg yn y cnawd? Diolch.
English: Thank you very much for the question. I'm sorry, of course, that this experience isn't currently available to young people and those in school because of the pandemic and the risk assessments that we've undertaken. But we certainly want to see young people returning to this estate, so that they can have that experience of coming here to their national Senedd, their Parliament, as well as learning about democracy. So, we are looking to see when the risk assessment will allow us to be able to reopen the centre for learning for young people. We're sorry for that particular school if it's not going to be ready to do so according to the current pandemic restrictions for this trip that they're undertaking, but if it's not this time, then hopefully soon the experience will be available to young people again.
Welsh: Diolch am y cwestiwn, ac mae'n ddrwg gyda fi, wrth gwrs, fod y profiad yma ddim ar gael ar hyn o bryd i bobl ifanc a phobl ifanc mewn ysgolion oherwydd y pandemig a'r asesiadau risg ŷn ni wedi ymgymryd. Ond yr ydym ni yn bendant eisiau gweld dychwelyd pobl ifanc i'r ystâd yma, iddyn nhw gael y profiad o ddod yma i'w Senedd genedlaethol nhw yn ogystal â dysgu am ddemocratiaeth. Felly rydym ni yn edrych i weld pryd fydd yr asesiad risg yn caniatáu inni fod yn medru ailagor y ganolfan ar gyfer dysgu i bobl ifanc. Mae'n ddrwg gen i i'r ysgol benodol yma os nad yw e'n mynd i fod yn barod i wneud hynny o fewn cyfyngiadau'r pandemig ar gyfer y trip penodol yma, ond os na fydd e'r tro yma, gobeithio'n wir y bydd e'n fuan ac y bydd y profiad ar gael i bobl ifanc unwaith eto.
English: The Commission's relationship with the Members of the Senedd's pension scheme board is limited to that of nominating two of the five trustees who sit on the Members' pension scheme board. Two other trustees are nominated by Members of the Senedd and another independent trustee is appointed by the remuneration board. The Commission pays contributions to the pension scheme at a rate set by the scheme's actuary, and the Commission also employs the staff who administer the pension scheme on behalf of the trustees.
Welsh: Mae perthynas y Comisiwn â bwrdd pensiynau cynllun pensiwn Aelodau'r Senedd wedi ei chyfyngu i enwebu dau o'r pum ymddiriedolwr sy'n eistedd ar fwrdd pensiynau cynllun pensiwn Aelodau'r Senedd. Caiff dau ymddiriedolwr arall eu henwebu'n uniongyrchol gan Aelodau o'r Senedd ac mae'r un ymddiriedolwr arall yn annibynnol ac wedi ei phenodi gan y bwrdd taliadau. Mae'r Comisiwn yn talu cyfraniadau i'r cynllun pensiwn ar gyfradd a bennir gan actiwari'r cynllun ac mae'r Comisiwn hefyd yn cyflogi'r staff sy'n gweinyddu'r cynllun pensiwn ar ran yr ymddiriedolwyr.
English: I raise this question due to an inquiry I've received from a constituent of mine regarding the Members' pension scheme, which is partially governed, as you say, by the Senedd pensions board. Politics and ethics are completely intertwined, and it's therefore crucial that the Senedd as an institution does not involve itself, even indirectly, in anything that is ethically questionable, for example, the nuclear weapons industry or manufacturers of other weapons banned by United Nations' treaties. Can the Commission advise how I might seek clarity on this, so that I can hopefully reassure my constituent that the Members' pension scheme does not invest in nuclear weapons companies or any other manufacturers of banned weapons? Diolch.
Welsh: Rwy'n gofyn y cwestiwn hwn yn sgil ymholiad a gefais gan un o fy etholwyr ynghylch cynllun pensiwn yr Aelodau, sy'n cael ei reoli'n rhannol, fel y dywedwch, gan fwrdd pensiynau'r Senedd. Mae gwleidyddiaeth a moeseg wedi'u cydblethu'n llwyr, ac felly mae'n hanfodol nad yw'r Senedd fel sefydliad yn cynnwys ei hun, hyd yn oed yn anuniongyrchol, mewn unrhyw beth sy'n amheus yn foesegol, er enghraifft, y diwydiant arfau niwclear neu weithgynhyrchwyr arfau eraill a waharddwyd gan gytundebau'r Cenhedloedd Unedig. A all y Comisiwn ddweud sut y gallwn gael eglurder ar hyn, fel y gallaf obeithio tawelu meddwl fy etholwr nad yw cynllun pensiwn yr Aelodau yn buddsoddi mewn cwmnïau arfau niwclear nac unrhyw weithgynhyrchwyr arfau gwaharddedig eraill? Diolch.
English: Thank you very much for that supplementary question. As a point of information, the pensions board has a statement on its investment strategy, and this takes into account environmental, social and corporate governance principles. And, because of the nature of the quasi-independent relationship between the Commission and the pensions board, I would suggest that you raise these specific issues that you have in terms of investments with the chair of the pensions board. That is the place to go to get the information you're seeking. And, of course, the pensions board publishes a report and newsletter for Members on their work, and that's also a source of information on their investments and delivery against their objectives, and they do share that with Members, and I think the last was published in August.
Welsh: Diolch ichi am y cwestiwn atodol yna. O ran gwybodaeth, mae gan y bwrdd pensiynau ddatganiad ar strategaeth fuddsoddi, ac mae'r datganiad yma yn ystyried ffactorau amgylcheddol, cymdeithasol a llywodraethiant corfforaethol. Oherwydd natur y berthynas led annibynnol sydd rhwng y Comisiwn a'r bwrdd pensiynau, byddwn i'n awgrymu eich bod chi'n codi'r materion penodol yma sydd gyda chi o ran buddsoddiadau'r cynllun gyda chadeirydd y bwrdd pensiynau. Dyna'r lle i fynd i gael y wybodaeth rydych chi'n chwilio amdani. Ac, wrth gwrs, mae'r bwrdd pensiynau yn cyhoeddi adroddiad a chylchlythyr i Aelodau ar eu gwaith nhw, ac mae hynny hefyd yn ffynhonnell o wybodaeth ar eu buddsoddiadau nhw a'u cyrhaeddiad nhw tuag at eu hamcanion nhw, ac maen nhw'r rhannu hynny gyda'r Aelodau, yr un diwethaf, dwi'n meddwl, ym mis Awst.
English: Can I thank Sioned Williams for the question and Elin Jones as Presiding Officer for her answer, part of which was going to be my question: do you agree with the following? What I will say, though, are two things: will the Commission, if they have any requests for informal discussions, refer them to either Nick Ramsay or me, who are the representatives of Members in here, so that we can have the informal discussion before the Member can have the more formal discussion with the board as a whole? I'm very happy to talk to any Members across the Chamber on this, and I'm sure Nick Ramsay would be as well. We're there to represent the views of Members and, as such, if Members have an issue, discuss it with us and then you or I, or Nick Ramsay, can raise it formally.
Welsh: A gaf fi ddiolch i Sioned Williams am y cwestiwn ac Elin Jones fel Llywydd am ei hateb, ac roedd fy nghwestiwn yn mynd i fod yn rhan o hynny: a ydych yn cytuno â'r canlynol? Serch hynny, rwyf am ddweud dau beth: a wnaiff y Comisiwn, os oes ganddynt unrhyw geisiadau am drafodaethau anffurfiol, eu cyfeirio naill ai at Nick Ramsay neu fi, sef cynrychiolwyr yr Aelodau yma, fel y gallwn gael y drafodaeth anffurfiol cyn y gall yr Aelod gael y drafodaeth fwy ffurfiol gyda'r bwrdd yn ei gyfanrwydd? Rwy'n hapus iawn i siarad ag unrhyw Aelodau ar draws y Siambr ynglŷn â hyn, ac rwy'n siŵr y byddai Nick Ramsay hefyd. Rydym yno i gynrychioli barn Aelodau ac fel y cyfryw, os oes gan Aelodau broblem, trafodwch hi gyda ni ac yna gallwch chi neu fi, neu Nick Ramsay, ei chodi'n ffurfiol.
English: I almost feel as if I don't need to respond to that, because Mike Hedges has done his own publicity for himself and Nick Ramsay, who are the direct representatives of us as elected Members here on the pensions board. So, I thank Mike for making himself available for discussion informally with Members on the nature of the investments, but also, as I said, in addition to that informal raising of these issues with our representatives, any issue can be raised formally directly with the board in writing to the chair and the members.
Welsh: Rwy'n teimlo bron fel pe na bai angen imi ymateb i hynny, oherwydd mae Mike Hedges wedi gwneud ei gyhoeddusrwydd ei hun iddo ef ei hun a Nick Ramsay, sef ein cynrychiolwyr uniongyrchol fel Aelodau etholedig yma ar y bwrdd pensiynau. Felly, diolch i Mike am sicrhau ei fod ar gael i drafod natur y buddsoddiadau yn anffurfiol gydag Aelodau, ond hefyd, fel y dywedais, yn ogystal â chodi'r materion hyn yn anffurfiol gyda'n cynrychiolwyr, gellir codi unrhyw fater yn ffurfiol yn uniongyrchol gyda'r bwrdd yn ysgrifenedig i'r cadeirydd a'r aelodau.
English: Thank you for the question. Engaging with young people continues to be a priority for us in the sixth Senedd. Following on from our efforts to encourage young people aged 16 and 17 years of age to vote in the Senedd election in May, officials are continuing to engage with various academic and civic groups to better assess the effectiveness of the campaign. There will be a report from that assessment available to us very soon. We will be holding our second set of Welsh Youth Parliament elections in November 2021, where 285 young people will be standing for election. And may I encourage every Member of the Senedd to look at which young people have submitted their names in their constituencies and regions, and to encourage young people in those constituencies and regions to take part in the election, which will begin on 1 November and will run until 22 November?
Welsh: Diolch am y cwestiwn. Mae ymgysylltu â phobl ifanc yn parhau i fod yn flaenoriaeth i ni yn y chweched Senedd. Yn dilyn ein hymdrechion i annog pobl ifanc 16 ac 17 oed i bleidleisio yn etholiadau'r Senedd ym mis Mai, mae swyddogion yn parhau i weithio gydag amryw grwpiau, academaidd a dinesig, i asesu effeithlonrwydd yr ymgyrch yn well. Ac mi fydd yna adroddiad o'r asesiad hwnnw ar gael i ni cyn bo hir. Byddwn yn cynnal ein hail set o etholiadau i Senedd Ieuenctid Cymru ym mis Tachwedd 2021, lle bydd 285 o bobl ifanc yn sefyll yn yr etholiadau hynny. A gaf i annog pawb o Aelodau y Senedd yma i edrych pa bobl ifanc sydd wedi rhoi eu henwau ymlaen yn eu hetholaethau nhw, ac i annog pobl ifanc yn yr etholaethau a rhanbarthau hynny i gymryd rhan yn yr etholiad, a fydd yn cychwyn ar 1 Tachwedd ac yn rhedeg tan 22 Tachwedd?
English: Diolch, Llywydd. The connection here is absolutely clear, because I wanted to ask about the Welsh Youth Parliament, which, as we know, was formed in 2018 and I'm sure we've all loved watching its development as a platform for young people to have their voices heard. And, yes, I would like to add to your encouragement to ensure that Members of the Senedd do try to encourage young people to engage in the elections for the youth parliament. I'm also aware of the efforts of the Senedd Commission in attempting to increase public engagement with young people in particular. In that spirit, would you be able to provide an update, please, on the work of the communications and engagement directorate in their engagement with young people in particular? Diolch yn fawr iawn.
Welsh: Diolch, Lywydd. Mae'r cysylltiad yma yn gwbl glir, oherwydd roeddwn am holi ynglŷn â Senedd Ieuenctid Cymru, a ffurfiwyd, fel y gwyddom, yn 2018 ac rwy'n siŵr ein bod i gyd wedi bod wrth ein bodd yn gwylio ei datblygiad fel llwyfan i bobl ifanc gael eu lleisiau wedi'u clywed. A hoffwn ategu eich anogaeth i sicrhau bod yr Aelodau o'r Senedd yn ceisio annog pobl ifanc i gymryd rhan yn yr etholiadau ar gyfer y senedd ieuenctid. Rwyf hefyd yn ymwybodol o ymdrechion Comisiwn y Senedd i geisio cynyddu ymgysylltiad y cyhoedd â phobl ifanc yn benodol. Yn yr ysbryd hwnnw, a fyddech yn gallu rhoi'r wybodaeth ddiweddaraf, os gwelwch yn dda, am waith y gyfarwyddiaeth gyfathrebu ac ymgysylltu mewn perthynas â'u hymgysylltiad â phobl ifanc yn benodol? Diolch yn fawr iawn.
English: Of course, the nature of that work of engaging with young people has changed significantly during the past 18 months, with less emphasis, of course, on visits and direct discussions and visits to the Senedd, and a greater emphasis - almost solely, in fact - on virtual contact. And of course, that has enabled even more young people to have that experience of learning about our work as a Senedd through that virtual engagement without having to travel down to Cardiff to visit the Senedd directly. But as I said in response to Carolyn Thomas, there is value, of course, once we are in a position to do so, in offering both methods of engaging with our young people; doing that virtually for an increasing number of young people, but also offering the resources that we have in a visit to the national Senedd here. Both aspects of engagement with young people are needed.
Welsh: Wrth gwrs, mae natur y gwaith yna o ymgysylltu â phobl ifanc wedi newid yn sylweddol yn ystod y 18 mis diwethaf, gyda llai o bwyslais, wrth gwrs, ar ymweliadau a thrafodaethau uniongyrchol ac ymweliadau gyda'r Senedd yma, a mwy o bwyslais - yn wir, bron yn unig - ar gysylltiadau rhithiol. Ac wrth gwrs, mae hynny wedi caniatáu i hyd yn oed mwy o bobl ifanc i fedru cael y profiad yna o ddysgu ynglŷn â'n gwaith ni fel Senedd trwy wneud hynny yn rhithiol heb orfod teithio i Gaerdydd i ymweld â'r Senedd yn uniongyrchol. Ond fel y dywedais mewn ymateb i Carolyn Thomas, mae yna werth, wrth gwrs, unwaith y byddwn ni mewn sefyllfa i wneud, i gynnig y ddwy ffordd o gysylltu gyda'n pobl ifanc ni; gwneud hynny'n rhithiol, ar gyfer fwyfwy o bobl ifanc, ond hefyd cynnig yr adnoddau sydd gyda ni wrth ymweld â'r Senedd genedlaethol fan hyn. Mae eisiau'r ddwy agwedd ar gysylltu gyda phobl ifanc.
English: It's very encouraging to see so many people who want to participate in the Welsh Youth Parliament, and it's clear that they have a great interest in a number of issues such as the climate emergency and issues around social justice. It was a little disappointing in terms of the number that registered to vote at 16 and 17 years old, and also the numbers were very inconsistent. For example, Cardiff was below 35 per cent whilst - I'm sure you'll be very pleased to hear this, Llywydd - Ceredigion was among the highest with 63 per cent. But what work is the Commission doing to target those local authorities where voter registration was low among young people to ensure that these young people do feel part of Welsh democracy and do register for local and Senedd elections in the future?
Welsh: Mae'n galonogol iawn gweld cymaint o bobl ifanc eisiau cymryd rhan yn Senedd Ieuenctid Cymru, ac mae'n amlwg bod diddordeb mawr gyda nhw mewn nifer o faterion fel yr argyfwng hinsawdd a materion cyfiawnder cymdeithasol. Braidd yn siomedig oedd y nifer wnaeth gofrestru i bleidleisio rhwng 16 a 17 oed, ac anghyson iawn oedd y niferoedd. Er enghraifft, roedd Caerdydd o dan y 35 y cant tra - dwi'n siŵr y byddwch chi'n falch i glywed hyn, Llywydd - roedd Ceredigion ymhlith yr uchaf yn 63 y cant. Ond pa waith mae'r Comisiwn yn ei wneud, efallai, i dargedu'r awdurdodau lleol yna ble doedd dim cofrestru uchel iawn ymysg pobl ifanc er mwyn sicrhau bod y bobl ifanc yma yn teimlo'n rhan o ddemocratiaeth Cymru ac yn cofrestru ar gyfer yr etholiadau lleol ac etholiadau Senedd nesaf?
English: It is true to say that those levels of registration to vote leading up to the elections in May were diverse, and we need to learn lessons in terms of why that did happen, and how we can improve the promotion of registration for the elections in 2026. As I said in response to an earlier question, there is work to be done by various academic institutions and public organisations, and that work is being done to assess the success and engagement of young people with that election this year. And there will be lessons, then, for us emanating from that assessment, I'm sure, for coming years, particularly on the point that you make about the variation in that level of registration. Then there will be a report on that assessment that will be published in the coming weeks, and so we will be able to see what the analysis is of these areas in that report. We can discuss further, then, how we can improve the situation that we faced in May of this year, remembering, of course, that that election and our engagement with young people had been affected so much by the pandemic and the inability to discuss face to face with young people in their schools and colleges.
Welsh: Mae'n wir bod y lefelau yna o gofrestru ar gyfer pleidleisio yn arwain lan at etholiadau mis Mai yn amrywiol, ac mae angen dysgu gwersi o pam fod hynny, a sut y gallwn ni wneud yn well ar gyfer hyrwyddo cofrestru a phleidleisio ar gyfer etholiadau 2026. Fel y dywedais i mewn ateb ynghynt, mae yna waith nawr gydag ambell i sefydliad academaidd a chyhoeddus yn digwydd i asesu llwyddiant ac ymwneud pobl ifanc gyda'r etholiad yna eleni. Ac felly fe fydd yna wersi i ni yn dod allan o'r asesiad yna, mae'n siŵr, ar gyfer blynyddoedd y dyfodol, yn enwedig ar y pwynt ŷch chi'n ei wneud ynglŷn ag amrywiaeth y lefel yna o gofrestru. Fe fydd yna adroddiad ar yr asesiad yna yn dod i ni ac yn cael ei gyhoeddi yn yr wythnosau nesaf yma, ac felly fe fyddwn ni'n gallu gweld beth yw'r dadansoddi ar y meysydd yma yn yr adroddiad hynny. Cawn ni drafod ymhellach, wedyn, sut mae gwella ar yr hyn wynebon ni nôl ym mis Mai eleni, gan gofio, wrth gwrs, fod yr etholiad yma a'n hymwneud ni â phobl ifanc wedi cael eu llesteirio rhyw gymaint gyda'r pandemig a'r anallu i drafod yn uniongyrchol â phobl ifanc yn yr ysgolion a'r colegau.
English: Thank you, Jack, for your question. The Senedd Commission takes the well-being of Senedd Commission staff very seriously. It's been an area of particular focus throughout the pandemic when we've monitored mental well-being through frequent surveys and maintained regular contact with staff. There is an onsite occupational health professional who can provide a confidential source of support and referral to other services, and there's an employee assistance service providing advice and guidance to support mental well-being, including counselling if appropriate. That service is also available for Members and their staff. The Commission has established a mental well-being network that includes trained mental health first-aiders.
Welsh: Diolch am eich cwestiwn, Jack. Mae Comisiwn y Senedd o ddifrif ynglŷn â lles staff Comisiwn y Senedd. Mae wedi bod yn faes ffocws penodol drwy gydol y pandemig wrth inni fonitro lles meddyliol drwy arolygon mynych a chadw cysylltiad rheolaidd â staff. Ceir gweithiwr iechyd galwedigaethol proffesiynol ar y safle sy'n gallu darparu ffynhonnell gyfrinachol o gymorth ac atgyfeirio at wasanaethau eraill, ac mae gwasanaeth cymorth i gyflogeion yn darparu cyngor ac arweiniad i gefnogi lles meddyliol, gan gynnwys cwnsela os yw'n briodol. Mae'r gwasanaeth hwnnw hefyd ar gael i'r Aelodau a'u staff. Mae'r Comisiwn wedi sefydlu rhwydwaith lles meddyliol sy'n cynnwys cynorthwywyr cymorth cyntaf iechyd meddwl hyfforddedig.
English: Thank you very much for that answer, Commissioner. It was just last Wednesday when I raised, through a number of media outlets, the issue of social media abuse, and it feels like aggression and violence are increasingly part of politics. This isn't right. It's certainly not the style of kinder politics that I wish to see, and many others in this Chamber wish to see. It was last Friday when we saw the horrific attack - and our thoughts are with the family and friends and colleagues of Sir David Amess, of course - and then it was just yesterday when we saw Michael Gove abused by an aggressive mob in the street. I send my warmest regards to him, and I do wish him well. But it's not just politicians who receive this abuse or aggression. Our staff are often the ones to read it and receive it, and this clearly has a toll on their mental health and well-being. So, can I ask you, Commissioner, what further support could be put in place to help our staff, to keep them safe, and to help them recover afterwards?
Welsh: Diolch yn fawr am yr ateb hwnnw, Gomisiynydd. Ddydd Mercher diwethaf, bûm yn sôn, drwy nifer o gyfryngau, am fater cam-drin ar y cyfryngau cymdeithasol, ac mae'n teimlo fel pe bai ymddygiad ymosodol a thrais yn rhan gynyddol o wleidyddiaeth. Nid yw hyn yn iawn. Yn sicr, nid dyma'r math mwy caredig o wleidyddiaeth yr hoffwn i ei weld ac y mae llawer o rai eraill yn y Siambr hon yn dymuno ei weld. Ddydd Gwener diwethaf gwelsom yr ymosodiad erchyll - ac mae ein meddyliau gyda theulu a ffrindiau a chydweithwyr Syr David Amess, wrth gwrs - ac yna ddoe, gwelsom Michael Gove yn cael ei gam-drin gan giwed ymosodol ar y stryd. Rwy'n anfon fy nymuniadau gorau ato. Ond nid gwleidyddion yn unig sy'n cael eu cam-drin yn y ffordd hon neu sy'n dioddef ymddygiad ymosodol. Ein staff yn aml yw'r rhai sy'n ei ddarllen a'i dderbyn, ac mae'n amlwg fod hyn yn effeithio ar eu hiechyd meddwl a'u lles. Felly, a gaf fi ofyn i chi, Gomisiynydd, pa gymorth pellach y gellid ei roi ar waith i helpu ein staff, i'w cadw'n ddiogel, ac i'w helpu i ymadfer wedyn?